b'\n_START_ARTICLE_\nAhvenlammi (Yl\xc3\xb6j\xc3\xa4rvi, Kyr\xc3\xb6nlahti)\n_START_SECTION_\nMaantieto\n_START_PARAGRAPH_\nLampi on 250 metri\xc3\xa4 pitk\xc3\xa4, 150 metri\xc3\xa4 leve\xc3\xa4 ja sen pinta-ala on 3,0 hehtaaria. Lammen luoteisp\xc3\xa4\xc3\xa4ss\xc3\xa4 on kaivettu kaksi kapeaa lahtea, jotka ulottuvat tielle asti. Se lahti, jossa on laskuojan suu, on 100 metri\xc3\xa4 pitk\xc3\xa4. Laskuoja on 150 metri\xc3\xa4 pitk\xc3\xa4. Valuma-alue on vain 0,3 neli\xc3\xb6kilometri\xc3\xa4, joten veden laskennallinen viipym\xc3\xa4 lammessa on 342 vuorokautta. Rantaviiva on 850 metri\xc3\xa4 pitk\xc3\xa4 ja ainoat talot rannan l\xc3\xa4hettyvill\xc3\xa4 kuuluvat maalilalle. Kantatie 65 ohittaa j\xc3\xa4rven 400 metrin p\xc3\xa4\xc3\xa4st\xc3\xa4 id\xc3\xa4ss\xc3\xa4 ja yhdystielt\xc3\xa4 2771 erkaneva tie johtaa lammelle.\n_START_SECTION_\nVedenlaatu\n_START_PARAGRAPH_\nLammen vedenlaatua on tutkittu vuosina 1969 ja 1999. Viimeisen tutkimuksen mukaan vesi oli liev\xc3\xa4sti ruskeaa ja siin\xc3\xa4 oli kohtalaisesti humusta. Veden happamuustaso oli normaali ja j\xc3\xa4rven puskurikyky happamoitumista vastaan oli hyv\xc3\xa4. Vedess\xc3\xa4 oli fosforia liev\xc3\xa4sti kohonneita arvoja ja sen mukaan j\xc3\xa4rvi oli karun ja liev\xc3\xa4sti rehev\xc3\xb6ityneen j\xc3\xa4rven tasoa. Talvella pitoisuudet kohoavat, joten silloin liev\xc3\xa4sti rehev\xc3\xa4n raja-arvo ylittyi. Ainoa happipitoisuuden mittaus tehtiin 3 metrin syvyydest\xc3\xa4 ja sen arvot olivat hyv\xc3\xa4t. Vuoden 1963 mittauksessa oli todettu alusveden happivajetta, koska vesi oli l\xc3\xa4mp\xc3\xb6tilakerrostunutta.\n_START_SECTION_\nHistoriaa\n_START_PARAGRAPH_\nVanhassa Yl\xc3\xb6j\xc3\xa4rven pit\xc3\xa4j\xc3\xa4nkartassa noin 1840-1850-luvuilta lampi on merkitty karttaan ja sen nimi kirjoitettiin "Ahvenlampi". Laskuoja piirrettiin kulkemaan samalla tavalla kuin nyky\xc3\xa4\xc3\xa4nkin. Kartassa ero nykyiseen lampeen oli sen py\xc3\xb6re\xc3\xa4 muoto. Viel\xc3\xa4 vuoden 1962 peruskartassa j\xc3\xa4rvi oli viel\xc3\xa4 py\xc3\xb6re\xc3\xa4, mutta seuraavassa peruskartassa vuodelta 1982 j\xc3\xa4rveen on kaivettu kaksi maantielle asti ulottuvaa lahtea, joista toisessa oli my\xc3\xb6s laskuojan luusua.'